偉叔蔡兄來永嘉屢辱投贈於其歸也輒奉俚歌爲謝兼敘離索
作者：葉適
朝代：宋

paragraphs: 慶曆故家忠惠後，性酷喜文疎嗜酒。
飄風聚雨蛙蚓寂，草玄獻頌龍蛇走。
古人道大何不容，回空賜殖同升堂。
若遇韓門親指畫，豈有不在籍湜行。
水心可憐地如掌，讀罷君詩一惆悵。
文星今直正莆中，去覓掀天無底浪。